L 258/118
BG
Официален вестник на Европейския съюз
5.10.2022 г.
Цифровизация, киберсигурност, защита на данните 56.
признава, че избухването на пандемията от COVID-19 ускори вече съществуващата тенденция на опростяване и цифровизация на инструментите за комуникация и административните процеси, като например въвеждането на финансови потоци „без документи на хартиен носител“; счита, че изпитаните подобрения, въведени през март 2020 г., следва да станат структурни и да се запазят и след пандемията;
57.
отбелязва, че бюджетът за ИТ през 2020 г. е бил 7 500 000 EUR в сравнение с 4 900 000 EUR през 2019 г., което представлява увеличение от 53%, дължащо се до голяма степен на неизползвани бюджетни кредити, прехвърлени от други бюджетни редове, с цел по-нататъшно преодоляване на изоставането в ИТ; припомня, че бюджетните трансфери не могат да заменят необходимото структурно финансиране на всяка ИТ служба;
58.
отбелязва, че до края на 2020 г.
Комитетът е осигурил преносим компютър за всеки член на персонала, а при поискване са предоставени висококачествени слушалки, на обща стойност от 322 462 EUR; отчита, че през януари 2021 г. Комитетът е приел решение за изплащането на еднократна сума при поискване от отговарящи на условията членове на персонала, която да покрие извънредни разходи, свързани със задължителната работа от разстояние (получени са 563 искания, възлизащи на общо 107 271 EUR);
59.
приветства конкретните резултати, свързани с киберсигурността, заложени в цифровата стратегия на Комитета; оценява тясното сътрудничество с екипа за незабавно реагиране при компютърни инциденти за институциите, органите и агенциите на ЕС (CERT-EU) като крайъгълен камък в сигурността на ИТ на Комитета;
60.
поздравява Комитета за значителното подобрение на портала на членовете, Phoenix и инструмента Adonis за процеса на работа с документи, както и за напредъка, постигнат във връзка с хибридната среда „в облак“ като последен компонент на цифровото работно място; отбелязва, че разделът за членовете във вътрешната мрежа на Комитета е изцяло преработен, за да се превърне в единно звено за контакт; приветства използването на квалифициран електронен подпис за електронно подписване, както и на други инструменти за работа от разстояние и цифрови инструменти;
61.
отбелязва, че през последните години вътрешният одит в Комитета е почти изцяло съсредоточен върху анализа и подпомагането на надеждността на процедурите и процесите, а в по-малка степен върху одитирането на операциите; призовава за специфичен план за насърчаване на дистанционно или цифрово вътрешно одитиране в Комитета; отбелязва, че по искане на Европейския надзорен орган по защита на данните Комитетът е проследил предаването на лични данни на трети държави и е стигнал до заключението, че не са били засегнати никакви дейности; отбелязва факта, че Комитетът е подписал регистрацията, свързваща го с междуинституционален рамков договор с Microsoft, и че вече няма отделни индивидуални лицензионни споразумения с Microsoft; насърчава въпреки това Комитета да дава приоритет на технологиите с отворен код, за да запази контрола върху собствените си технически системи, да предотврати зависимост от определен доставчик, да осигури по-строги гаранции за неприкосновеността на личния живот и защитата на данните на ползвателите и да повиши сигурността и прозрачността за обществеността; Сгради и сигурност
62.
отчита, че Комитетът и Комитетът на регионите изпълняват своята дългосрочна стратегия относно сградите, като се фокусират върху географската концентрация и реорганизацията на разпределението на офисите; отбелязва, че отговорната работна група е счела, че наличието на допълнителна сграда с капацитет за около 200 души е от съществено значение за създаването на добри условия на труд; отбелязва, че това заключение е накарало Комитета и Комитета на регионите да преговарят за прехвърлянето на договора за наем за сграда B100 от Европейската служба за външна дейност и че проектът за административно споразумение е одобрен от бюрата на Комитета и Комитета на регионите през последното тримесечие на 2020 г.; съзнава, че пандемията от COVID-19 е причинила забавяне в процеса;
63.
приветства подобренията в ключови области на стратегията относно сградите, а именно реновирането на съществуващите сгради с цел създаване на по-здравословни работни места в съответствие с ергономичните стандарти, повишаването на нивото на сигурност, намаляването на потреблението на електроенергия и спазването на задълженията във връзка с опазването на околната среда;
64.
отбелязва, че след поемането на сграда В100 през септември 2021 г. се извършват тестове и отстраняване на азбест; призовава Комитета и Комитета на регионите периодично да извършват мониторинг на условията в тази сграда и винаги да информират персонала за това; припомня своята резолюция от 20 октомври 2021 г., съдържаща препоръки към Комисията относно защитата на работниците от азбест (5);
(5) Приети текстове, P9_TA(2021)0427.